laion/Wikipedia-Exotic huggingface dataset:
কৃপাময়ী কালীমন্দির, বরানগর

কৃপাময়ী কালীমন্দির উত্তর চব্বিশ পরগনা জেলার বরানগর শহরের একটি প্রাচীন কালীমন্দির। মন্দিরটি জয় মিত্র কালীবাড়ি নামেই সমধিক পরিচিত। প্রসিদ্ধ জমিদার জয়রাম মিত্র ১৮৪৮ সালে এই মন্দিরটি প্রতিষ্ঠা করেন। মন্দিরের অধিষ্ঠাত্রী দেবী দক্ষিণাকালী। মূল মন্দিরের পাশে দ্বাদশ শিবমন্দিরও রয়েছে। এই মন্দিরের বৈশিষ্ট্য হল, মন্দিরটি সুবিশাল হলেও মন্দিরের পূজারীতি বাহুল্যবর্জিত ও নিষ্ঠাযুক্ত। রামকৃষ্ণ পরমহংস এই মন্দিরে একাধিকবার এসেছিলেন। কৃপাময়ী কালীমন্দিরটি নবরত্ন শৈলীতে নির্মিত একটি মন্দির। হুগলি নদীতে মিত্রদের ঘাটের দক্ষিণে মন্দিরের সিংহদরজা। সিংহদরজার দুপাশে ছয়টি করে মোট বারোটি শিবমন্দির। এগুলি দ্বাদশ শিবমন্দির নামে পরিচিত। এই শিবমন্দিরগুলি বাংলার আটচালা স্থাপত্যরীতিতে নির্মিত। "শিবমন্দিরগুলির অবস্থান ও নির্মাণশৈলী লক্ষণীয়। প্রথমেই পাশাপাশি দুটি মন্দির তারপর সারি দিয়ে চারটি করে দেউল শ্রেণীবদ্ধ। প্রতিটি শিবলিঙ্গের বিভিন্ন নাম। মন্দিরের দেওয়ালে পাখি দেওয়া জানলা-দরজার কাজ। তাতে মনে হয় বুঝি সত্যই ওগুলি জানালা ও দরজা।" শিবমন্দিরের পরেই সারি সারি তুলসীমঞ্চ রয়েছে। তুলসীমঞ্চের দক্ষিণে সুবিশাল নবরত্ন শৈলীর মূল মন্দিরটি অবস্থিত। সামনে নাটমন্দির। মূল মন্দিরের গঠনশৈলী মূলাজোড়ের ব্রহ্মময়ী মন্দিরের অনুরূপ। রত্নগুলি সমতল ছাদের উপর অবস্থিত। মন্দিরের অভ্যন্তর পরিপাটি করে সাজানো। দেওয়ালে মিনার কারুকার্য আর পাখি দেওয়া সুন্দর জানলার ছবি। মন্দিরের মেঝে শ্বেতপাথরের। প্রস্তরময়ী কালীর বিগ্রহটিও পাথরের বেদীর উপর স্থাপিত। এটির উচ্চতা দুই-আড়াই ফুট। জয়রাম মিত্রের আরাধ্যা এই দেবীর নাম কৃপাময়ী। এঁর নামেই মন্দিরের নামকরণ। নাটমন্দিরটি বেশ প্রশস্ত। এখন নাটমন্দিরের থামগুলি ছাড়া আর কিছুই অবশিষ্ট নেই। থামগুলি "কলা গেছ্যা"। মন্দিরের পাশে জয়রাম মিত্রের পুরনো জমিদার বাড়িটি রয়েছে। এর একাংশ জরাজীর্ণ। একাংশে ভাড়াটেরা বাস করে এবং অপর অংশে জয়রাম মিত্রের বংশধরেদের বাস। প্রচলিত বিশ্বাস অনুসারে, মন্দিরের কালীমূর্তিটি হুগলি নদীতে ভেসে আসা শিলাখণ্ডে নির্মিত। কৃপাময়ী কালীমন্দিরের পাহারার ব্যবস্থা নেই। এখানে পূজার কোনো বাহুল্য নেই। তবে পূজায় নিষ্ঠা ও শুদ্ধাচারের বিষয়টিকে বিশেষ গুরুত্ব দেওয়া হয়। মন্দির প্রতিষ্ঠাতা জয়রাম মিত্রের পূজাপাঠ ও দানধ্যানের জন্য যথেষ্ট খ্যাতি ছিল। নিষ্ঠা সহকারের পূজার প্রথাও তার সময় থেকেই চলে আসছে। দীপান্বিতা অমাবস্যার রাতে মহাধুমধামে কালীপূজা হয়ে থাকে। মাঝে মাঝে চত্বরের মন্দিরগুলি সংস্কারও করা হয়ে থাকে। ভক্তগণ এই দেবীকে "জাগ্রত" মনে করেন। জনশ্রুতি, মন্দির চত্বরে মাঝে মাঝে রাতে নূপুরের ধ্বনি শোনা যায়। কৃপাময়ী মন্দিরে পূর্বে বলিদান প্রথা প্রচলিত ছিল। জনশ্রুতি অনুযায়ী, এখানে একবার শিশুবলিও হয়েছিল। যদিও এই ঘটনার কোনো প্রামাণ্য দলিল নেই। সম্ভবত ১৩০৭ বঙ্গাব্দ নাগাদ মিত্র পরিবারের কুলগুরুর আজ্ঞায় মন্দিরে বলি বন্ধ হয়ে যায়। লেক কালীবাড়ি করুণাময়ী কালীবাড়ি, টালিগঞ্জ উইকিমিডিয়া কমন্সে কৃপাময়ী কালীমন্দির, বরানগর সংক্রান্ত মিডিয়া রয়েছে। পশ্চিমবঙ্গের কালী ও কালীক্ষেত্র, দীপ্তিময় রায়, মণ্ডল বুক হাউস, কলকাতা, ১৪০৮ ব., পৃ. ৬৪-৬৫ "কয়েকটি অল্প পরিচিত জাগ্রত কালীমন্দিরের কথা", গৌতম বিশ্বাস, সাপ্তাহিক বর্তমান, ২ নভেম্বর, ২০১৩ সংখ্যা, পৃ. ১৪-২২
মেটাল মেইজ

মেটাল মেইজ একটি বাংলাদেশী হেভি মেটাল ব্যান্ড যা ১৯৯৫ সালে গঠিত হয়। তারা এ পর্যন্ত ২টি স্টুডিও অ্যালবাম ও ৬টি একক গান বিভিন্ন মিশ্র অ্যালবামে প্রকাশ করেছে। মেটাল মেইজের অনেক প্রাথমিক নাম ছিল। তারা তাদের নাম নানা সময় পরিবর্তন করেছে। তাদের সর্বপ্রথম নাম ছিল জেন্ড অ্যাভাস্টা। তারা বাংলাদেশের আন্দারগ্রাউন্ড সংগীত জগতে অনেক দিন সক্রিয় ছিল ও তারা মেটালিকা, মেগাডেথ ও পেন্টেরা ব্যান্ডের গান কাভার করত। তারা ২০০৩ সালে তাদের প্রথম অ্যালবাম অজানা অধ্যায় প্রকাশ করে জি-সিরিজ থেকে।এ অ্যালবামটি তাদের ভক্তদের থেকে মিশ্র প্রতিক্রিয়া লাভ করে ও তাদের অনেক নতুন ভক্ত গড়ে ওঠে।. ২০০৯ সালের ১৮ই সেপ্টেম্বর মেটাল মেইজ তাদের দ্বিতীয় অ্যালবাম করপোরেট রোবট প্রকাশ করে জি-সিরিজ ও অগ্নিবীণা থেকে যা অ্যা্রিনা হোল্ডিংস লিমিটেডের পৃষ্ঠপোষকতায় মুক্তি পায়। দীর্ঘ ছয় বছর বিরতির পর এই অ্যালবামটি তাদের ভক্ত শ্রোতাদের থেকে বিপুল পরিমাণ সাড়া পায় ও তা বাংলাদেশের সংগীত ভুবনে অনেক জনপ্রিয় হয়।তারা বর্তমানে নানা অনুষ্ঠানে সরাসরি গান পরিবেশন করছে। অ্যালবামের এহেন নামকরণ প্রসঙ্গে মেটাল মেইজ বলেঃচলমান সময়ে আমরা সবাই কর্পোরেট সংস্কৃতির সঙ্গে মিশে এতই অফিসমুখী হয়ে গেছি যে শিল্পবোধ, শিল্পচর্চা ও সৃজনশীল কিছু করা থেকে একবারেই দূরে সরে গেছে একটি প্রজন্ম। অফিস আর কর্পোরেট প্রভুদের মনোরঞ্জনেই যেন ব্যস্ত আমরা। এভাবে চলতে থাকলে একসময় শিল্পচর্চার সঙ্গে জড়িত থাকা একটি প্রজন্ম হয়তো হারিয়ে যাবে। চলমান সময়ে এ বাস্তবতাকে তুলে ধরতেই অ্যালবামের নাম রাখা হয়েছে 'কর্পোরেট রোবট'। দূরবীন ব্যান্ডের অনলাইন রেডিও ও ষ্টুডিও'র উদ্বোধন অনুষ্ঠানে ২০১০ সালের ৩ ডিসেম্বর রবীন্দ্র সরোবরে লাইভ কনসার্টে গান পরিবেশন করে মেটাল মেইজ ফুয়াদ এন্ড ফ্রেন্ডস, দূরবীন, ও রকার্স হান্ট প্রতিযোগিতা থেকে বের হওয়া ব্যান্ড দলগুলো সাথে। ২০০৯ সালে রেডিও এবিসির ঈদ উৎসবে ‘এবিসি স্টুডিও লাইভ’-এ মেটাল মেইজ গান পরিবেশন করে। তারা ২০১০ সালের শেষের দিকে ভায়োলেন্স এগেনিস্ট উম্যান কনসার্টেও অংশ নেয়। অজানা অধ্যায় (২০০৩) করপোরেট রোবট (২০০৯) ছাড়পত্র অনুশীলন প্রজন্ম দিন বদল আন্ডার গ্রাউন্ড-২ রক ১০১ কাজী ফয়সাল আহমেদ (গিটার) শাব্বির(ভোকাল) মার্ক (গিটার ও স্টুডিও বেইজ) শোভন(ড্রামস) ফারুক মেইজ (ম্যানাজার ও গীতিকার) www.reverbnation.com www.last.fm "www.samakal.com.bd"। ৫ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ১১ জানুয়ারি ২০১১।  "ittefaq.com.bd"। ১১ নভেম্বর ২০১০ তারিখে মূল থেকে আর্কাইভ করা। সংগ্রহের তারিখ ১১ জানুয়ারি ২০১১।  www.prothom-alo.com[স্থায়ীভাবে অকার্যকর সংযোগ] ফেইসবুকে মেটাল মেইজ মাইস্পেসে মেটাল মেইজ
মৃত্যুদণ্ড

মৃত্যুদণ্ড বা প্রাণদণ্ড হল আইনি পদ্ধতিতে কোনো ব্যক্তিকে শাস্তিস্বরূপ হত্যা করা। যেসব অপরাধের শাস্তি হিসেবে সাধারণত মৃত্যুদণ্ড দেওয়া হয়ে থাকে, সেগুলোকে বলা হয় "মৃত্যুদণ্ডার্হ অপরাধ"। অতীতে প্রায় সকল দেশেই মৃত্যুদণ্ড প্রথা প্রচলিত ছিল। বর্তমানে মাত্র ৫৮টি দেশ প্রত্যক্ষভাবে মৃত্যুদণ্ড দিয়ে থাকে। ৯৫টি দেশ এই প্রথা অবলুপ্ত করে দিচ্ছে। অবশিষ্ট দেশগুলি দশ বছর এই দণ্ড ব্যবহার করছে না বা যুদ্ধ ইত্যাদি ব্যতিক্রমী ঘটনা ছাড়া মৃত্যুদণ্ড প্রয়োগ করছে না। অনেক দেশেই মৃত্যুদণ্ড একটি বিতর্কের বিষয়। তবে একই রাজনৈতিক আদর্শ ও সাংস্কৃতিক অঞ্চলে মৃত্যুদণ্ড নিয়ে মতান্তর রয়েছে। ইউরোপীয় ইউনিয়নের মৌলিক অধিকার সনদের ২ নং অনুচ্ছেদ অনুযায়ী, ইউরোপীয় ইউনিয়ন ভুক্ত দেশগুলির উপর মৃত্যুদণ্ড প্রয়োগে নিষেধাজ্ঞা জারি করা হয়েছে। আজ অ্যামনেস্টি ইন্টারন্যাশানাল অধিকাংশ দেশকেই "অ্যাবোলিশনিস্ট" অর্থাৎ মৃত্যুদণ্ড বিলোপের পক্ষপাতী মনে করে। অ্যামনেস্টি ইন্টারন্যাশানাল মৃত্যুদণ্ড বিলোপের উদ্দেশ্যে রাষ্ট্রসংঘে একটি অ-বাধ্যতামূলক প্রস্তাবনায় ভোটের অনুমোদন দিয়েছে। যদিও বিশ্বের ৬০% মানুষ সেই সব দেশে বাস করেন, যেখানে মৃত্যুদণ্ড প্রয়োগ করা হয়ে থাকে। এর মধ্যে রয়েছে বিশ্বের সর্বাধিক জনসংখ্যাবিশিষ্ট চারটি দেশও (গণচীন, ভারত, মার্কিন যুক্তরাষ্ট্র ও ইন্দোনেশিয়া)। চারটি দেশই ২০০৮ সালে রাষ্ট্রসংঘের সাধারণ সভায় "রেজোলিউশন অন আ মোরোটোরিয়াম অন দি ইউজ অফ দ্য ডেথ পেনাল্টি"-এর বিরুদ্ধে ভোট দিয়েছে। "Abolitionist and retentionist countries | Amnesty International"। Amnesty.org। ২০১৫-০২-১৫ তারিখে মূল থেকে আর্কাইভ করা। সংগ্রহের তারিখ ২০১০-০৮-২৩।  "Charter of Fundamental Rights of the European Union" (PDF)। সংগ্রহের তারিখ ২০১০-০৮-২৩।  "Amnesty International"। Amnesty.org। ২০১৫-০২-১৮ তারিখে মূল থেকে আর্কাইভ করা। সংগ্রহের তারিখ ২০১০-০৮-২৩।  "moratorium on the death penalty"। Un.org। ২০০৭-১১-১৫। সংগ্রহের তারিখ ২০১০-০৮-২৩।  Aug 13, 2004 (২০০৪-০৮-১৩)। "Asia Times Online – The best news coverage from South Asia"। Atimes.com। ২০১০-০৫-২৭ তারিখে মূল থেকে আর্কাইভ করা। সংগ্রহের তারিখ ২০১০-০৮-২৩।  "Coalition mondiale contre la peine de mort – Indonesian activists face upward death penalty trend – Asia – Pacific – Actualités"। Worldcoalition.org। সংগ্রহের তারিখ ২০১০-০৮-২৩। [স্থায়ীভাবে অকার্যকর সংযোগ] "No serious chance of repeal in those states that are actually using the death penalty"। Egovmonitor.com। ২০০৯-০৩-২৫। ২০১১-০৯-২৮ তারিখে মূল থেকে আর্কাইভ করা। সংগ্রহের তারিখ ২০১০-০৮-২৩।  "lawmakers-cite-economic-crisis-effort-ban-death-penalty"। Foxnews.com। ২০১০-০৪-০৭। ২০১১-০১-০৮ তারিখে মূল থেকে আর্কাইভ করা। সংগ্রহের তারিখ ২০১০-০৮-২৩।  "death penalty is not likely to end soon in US"। International Herald Tribune। ২০০৯-০৩-২৯। ২০০৯-০৩-১৬ তারিখে মূল থেকে আর্কাইভ করা। সংগ্রহের তারিখ ২০১০-০৮-২৩।  "Death penalty repeal unlikely says anti-death penalty activist"। Axisoflogic.com। ২০১১-০৭-০৭ তারিখে মূল থেকে আর্কাইভ করা। সংগ্রহের তারিখ ২০১০-০৮-২৩।  "A new Texas? Ohio's death penalty examined – Campus"। Media.www.thelantern.com। ২০০৯-০৬-০২ তারিখে মূল থেকে আর্কাইভ করা। সংগ্রহের তারিখ ২০১০-০৮-২৩।  "THE DEATH PENALTY IN JAPAN-FIDH > Human Rights for All / Les Droits de l'Homme pour Tous"। Fidh.org। সংগ্রহের তারিখ ২০১০-০৮-২৩।  Benn, Charles. 2002. China's Golden Age: Everyday Life in the Tang Dynasty. Oxford University Press. আইএসবিএন ০-১৯-৫১৭৬৬৫-০.
২০০৮ গ্রীষ্মকালীন অলিম্পিকে সাঁতার – মহিলাদের ৮০০ মিটার ফ্রিস্টাইল

২০০৮ অলিম্পিক গেমসে মহিলাদের ৮০০মিটার ফ্রিস্টাইল বিভাগের প্রতিযোগিতা আগস্টের ১৪ ও ১৬ তারিখের মধ্যে বেইজিং ন্যাশনাল অ্যাকুয়াটিক সেন্টারে অনুষ্ঠিত হয়। সাঁতারের এই বিভাগ একটি ফ্রিস্টাইল সাঁতার প্রতিযোগিতা, মানে এখানে সাঁতারকাটার পদ্ধতির ( যেমন ব্যাকস্ট্রোক, ব্রেস্টস্ট্রোক ও বাটারফ্লাই বিভাগ)কোনো বাধ্যবাধকতা থাকে না। প্রায় সব সাঁতারুই ফ্রন্ট ক্রল বা তার কোনো বিকল্প পদ্ধতির প্রয়োগ করে থাকে। যেহেতু, অলিম্পিকে সাঁতারের পুলের দৈর্ঘ্য ৫০মিটার হয়, এই প্রতিযোগিতায় পুলটি ষোলোবার পার করতে হয়। সেমিফাইনাল ও ফাইনাল ছাড়া সর্বমোট পাঁচটি হিট অনুষ্ঠিত হয় এবং প্রায় প্রতিটিতেই সর্বোচ্চ সংখ্যক সাঁতারু (আটজন) অংশগ্রহণ করেন। একক হিটের ফলের ওপর একজন সাঁতারুর অগ্রবর্তী হওয়া নির্ভর করে না। সামগ্রিক ভাবে সেরা সময় করা প্রথম ৮জনকে নিয়ে ফাইনাল হিট হয়। সেখানে অবশেষে এই আটজন প্রতিযোগী পদকের উদ্দেশ্যে প্রতিদ্বন্দ্ব্ব্বিতা করে। ২০০৮ গেমসে যোগ্যতা অর্জনের মাপকাঠি ছিল ৮:৩৬.০০(A মান) এবং ৮:৫৪.০৪ (B মান)। যে সকল NOC-এর দুই বা ততোধিক সাঁতারু A মানের তারা যে কোনো দুজন A মানের প্রতিযোগীকে পাঠাতে পারে; অন্যথায়, তারা একজন B মানের সাঁতারুকে পাঠাতে পারে। ২০০৮ গ্রীষ্মকালীন অলিম্পিকে সাঁতারের বিভাগগুলির মধ্যে মহিলাদের ৮০০মিটার সাঁতারের বিভাগটি একটি বিশেষত্ব ছিল। সেটি হল এর সমতুল পুরুষদের ৮০০মিটার ফ্রিস্টাইলের কোনো বিভাগ ছিল না। বরং ছেলেদের দীর্ঘ্যতম ফ্রিস্টাইল বিভাগটি ছিল ১৫০০মিটার; যার আবার সমতুল মেয়েদের কোনো বিভাগ ছিল না। বাকি সব সাঁতারের বিভাগগুলির কিন্তু, ছেলেদের ও মেয়েদের সমতুল দৈর্ঘ্যের প্রতিযোগিতা ছিল। এই প্রতিযোগিতার আগে বিশ্ব ও অলিম্পিক রেকর্ড নিচে দেওয়া হল। এই অলিম্পিকে যে সব রেকর্ড গড়া হয় সেগুলি নিচে দেওয়া হল। প্রতিযোগিতা চলাকালীন, রেবেকা অ্যাডলিংটন ২০০০ সালের অলিম্পিকে সৃষ্ট ব্রুক বেনেটের অলিম্পিক রেকর্ড প্রাথমিক পর্যায়ের হিটেই ভাঙেন। Q = যোগ্যতাঅর্জনকারী (Qualified), DSQ = বাতিল (Disqualified) WR = বিশ্ব রেকর্ড (World Record), OR = অলিম্পিক রেকর্ড (Olympic Record) AF = আফ্রিকান রেকর্ড (African Record), AS = এশীয় রেকর্ড (Asian Record), ER = ইউরোপীয় রেকর্ড (European Record), OC = ওশেনিয়া রেকর্ড (Oceania Record) CR = কমনওয়েল্থ রেকর্ড (Commonwealth Record), NR = জাতীয় রেকর্ড (National Record) Dimond, Jeff (১৯৮৯)। "Swim and Deliver" (PDF)। Swimming World and Junior Swimmer। 30 (10): 41–44। সংগ্রহের তারিখ ২০০৮-০৭-০৮।  অজানা প্যারামিটার |month= উপেক্ষা করা হয়েছে (সাহায্য)[স্থায়ীভাবে অকার্যকর সংযোগ] Long, John (২০০৮)। "Olympics, Swimming: Rebecca Adlington Sets Olympic Record in 800 Free Prelims"। swimmingworldmagazine.com। সংগ্রহের তারিখ ২০০৮-০৮-১৪।  অজানা প্যারামিটার |month= উপেক্ষা করা হয়েছে (সাহায্য)
গুগল অনুসন্ধান

গুগল অনুসন্ধান ওয়েবের বৃহত্তম অনুসন্ধান ইঞ্জিন। গুগলের লক্ষ্য "বিশ্বের যাবতীয় তথ্য সুবিন্যস্ত করা এবং সেগুলো সর্বসাধারণের জন্য উপযোগী করে প্রকাশ করা।" এটি সর্ববৃহৎ অনুসন্ধান ইঞ্জিন। গুগল প্রতিদিন তার বিভিন্ন সেবার মাধ্যমে প্রায় ৫.৪ বিলিয়ন বা ৫০০ কোটিরও বেশি অনুসন্ধানের অনুরোধ গ্রহণ করে। মাইক্রোসফট বিং ইয়াহু! সার্চ মার্কেটিং York, Dan (জুন ৬, ২০১৬)। "Google's IPv6 Stats Hit 12% on Fourth Anniversary of World IPv6 Launch"। CircleID। সংগ্রহের তারিখ আগস্ট ৫, ২০১৯।  "Google.com Traffic, Demographics and Competitors - Alexa"। Alexa Internet। জানুয়ারি ১৫, ২০২০ তারিখে মূল থেকে আর্কাইভ করা। সংগ্রহের তারিখ জানুয়ারি ১৪, ২০২০।  "WHOIS"। সংগ্রহের তারিখ জানুয়ারি ২৭, ২০০৯।  "The Anatomy of a Large-Scale Hypertextual Web Search Engine"। Computer Science Department, Stanford University, Stanford, CA। সংগ্রহের তারিখ জানুয়ারি ২৭, ২০০৯।  "Alexa Top Sites By Category - Search Engine Ranking"। মে ৭, ২০১৩ তারিখে মূল থেকে আর্কাইভ করা। সংগ্রহের তারিখ মে ১৬, ২০১৩।  "Google Search Statistics - Internet Live Stats"। www.internetlivestats.com (ইংরেজি ভাষায়)। সংগ্রহের তারিখ মে ৩০, ২০১৮।
এবাদত (চলচ্চিত্র)

এবাদত এটি ২০০৯ সালের ৩ জুলাই মুক্তিপ্রাপ্ত একটি বাংলাদেশী চলচ্চিত্র। ছবিটি পরিচালনা করছেন দেশবরেণ্য অভিনেতা ও উল্লেখযোগ্য সংখ্যক ব্যবসা সফল ছবির কাহিনীকার এটিএম শামসুজ্জামান এবং এটি তার পরিচালিত প্রথম ছবি। ইসলাম ধর্ম ভিত্তিক গল্পে নির্মিত এই ছবিটিতে অভিনয় করেছেন রিয়াজ, শাবনূর, এটিএম শামসুজ্জামান, প্রবির মিত্র, ডলি জহুর, কাবিলা, নাসরিন সহ আরো অনেকে। চলচ্চিত্রটি ২০০৯ সালের জাতীয় চলচ্চিত্র পুরস্কার এর শ্রেষ্ঠ চলচ্চিত্র বিভাগে ছবিটি মনোনয়ন পেয়েছিল। “নুরজাহান” (শাবনূর) স্বভাবে নম্র ভদ্র ও ধর্মভীরু, যে সৃস্টিকর্তাকে ভয় করে চলে সব সময়। সমাজের কোন মন্দকেই সে প্রশ্রয় দেয় না। এদিকে “খোকা” (রিয়াজ) একজন সন্ত্রাস, চাঁদাবাদ যে পূরো এলাকা তার খমতায় জিম্মি করে রেখেছে। একদিন নুরজাহানকে একা পেয়ে খোকা অপমান করে এতে নুরজাহান তার অপরাদ আর অনাচারকে ধিক্কার জানায়। খোকা রাগে ক্ষোভে অস্হির হয়ে ওঠে রাতের আঁধারে সে চলে আসে নুরজাহানের বাড়ি। এবং নুরজাহানের অসুস্হ বাবাকে বেধে তার সম্মান হানি করতে গেলে নুরজাহান বলে- আমি এই মাত্র অজু করে এলাম এখনো মুখ থেকে অজুর পানি শুকায়নি। ওমনি খোকার বাবার কথা মনে পড়ে যায় তিনি বলেছিলেন অজুর পানিতে আল্লাহর রহমত আছে তিনি ছিলেন একজন মসজিদের ঈমাম। ওকে ছেড়ে দিয়ে কিছু না বলেই খোকা চলে যায়। এবং এই আগুনে পুড়তে থাকে সে, এক সময় তার ভিতরে ঘুমিয়ে থাকা মানুষটা জেগে ওঠে। এবং সকল মন্দ কাজ ছেড়ে দেয়। কামারের দোকানে কাজ নেয় এবং রমজান মাসের প্রথম থেকে রোজা রাখা শুরু করে খোকা। নুরজাহান জেনে খুশি হয় এবং তার জন্য সেহরীর খাবার পাঠায়। ঘটনাক্রমে ওদের বিয়ে হয় কিন্তু যে অপরাধ জগৎ থেকে ফিরে এসেছে খোকা সেই জগতের লোক গুলোর অপরাধ থেমে নেই। “লেদু” (এটিএম শামসুজ্জামান) বাহিনী বার বার হামলা করে ওদের উপর এবং একটি মেয়েকে দিয়ে ষড়যন্ত্র করে পুলিশে ধরিয়ে দেয় খোকাকে এতে নুরজাহানও কিছুটা ভুল বোঝে তাকে। কিন্তু মেয়েটিকে যখন বুঝতে পারলো তাকে দেয়া প্রলোভন পুরোটাই মিথ্যে তখন সে পুলিশের কাছে সব ফাঁস করে দেয়। এতে পুলিশ খোকাকে মুক্তি দেয়। পরিশেষে সকল অপশক্তি নির্মূল করে পুরো এলাকাতে শান্তি ফিরিয়ে আনে সবাই মিলে। রিয়াজ - খোকা শাবনূর - নুরজাহান এটিএম শামসুজ্জামান - লেদু প্রবীর মিত্র - হাতেম আলী ডলি জহুর - ছমিরন কাবিলা - গেদু নাসরিন - ফখরুল হাসান বৈরাগি - নুরজাহানের বাবা ভাবনা - হাবিবুর রহমান - ম ম মোরশেদ - জামিলুর রহমান শাখা - মসজিদের ইমাম এবাদত ছবির সংগীত পরিচালনা করেন বাংলাদেশের বিখ্যাত চলচ্চিত্র পরিচালক আলম খান। এ টি এমের প্রথম ছবি আসছে ৩ জুলাই[স্থায়ীভাবে অকার্যকর সংযোগ] নতুন পরিচালক[স্থায়ীভাবে অকার্যকর সংযোগ] পরিচালনায় ব্যস্ত এটিএম শামসুজ্জামান[স্থায়ীভাবে অকার্যকর সংযোগ] "এক বছর নাটক থেকে দূরে"। ৫ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ১২ ডিসেম্বর ২০১৮।  জাতীয় চলচ্চিত্র পুরস্কার জমা পড়েছে ২৪টি ছবি[স্থায়ীভাবে অকার্যকর সংযোগ] ইন্টারনেট মুভি ডেটাবেজে এবাদত (ইংরেজি) চলচ্চিত্র প্রবেশদ্বার
ওপেনসুস

ওপেনসুয্যে (ইংরেজি: OpenSuse,) একটি জনপ্রিয় লিনাক্স ডিস্ট্রিবিউশন। যেটি সম্প্রদায় সমর্থিত 'ওপেনসুয্যে প্রকল্পের' আওতায় নির্মিত ও 'নভেল' কর্তৃক সহায়তাপ্রাপ্ত। এই প্রজেক্টের আওতায় এটির প্রথম সংস্করণ ছিল সুয্যে লিনাক্স ১০.০ এর বেটা সংস্করণ। প্রতি ৮ মাস অন্তর ওপেনসুয্যের নতুন ভার্সন রিলিজ দেওয়া হয় এবং প্রতিটি ভার্সনের জন্য রিলিজের পর থেকে শুরু করে ১৮ মাস পর্যন্ত সাপোর্ট দেওয়া হয়। বর্তমানে এর সংস্করণ হচ্ছে ওপেনসুয্যে লিপ ১৫.১ যেটি ২২ মে ২০১৯ এ মুক্তি দেওয়া হয়েছে। ফেডোরার মত এটিও একটি আরপিএম প্যাকেজ ভিত্তিক লিনাক্স ডিস্ট্রিবিউশন। তবে এটির জন্য 'নভেল' কর্তৃক কোনধরনের প্রফেশনাল সাপোর্ট দেওয়া হয় না। কমিউনিটির মাধ্যমে এর ইউজারগণ সাপোর্ট পেয়ে থাকেন। "ওপেনসুয্যে সম্প্রদায় লিপ ১৫.১ সংস্করণ প্রকাশ করলো"। ওপেনসুয্যে মুক্তিপত্র। ওপেনসুয্যে। ২২ মে ২০১৯। সংগ্রহের তারিখ ২১ অক্টোবর ২০১৯।  ওপেনসুয্যে প্রকল্প অফিসিয়াল ওয়েবসাইট
আর্ক

আর্ক বাংলাদেশের একটি রক ব্যান্ড যা প্রতিষ্ঠা করেন আশিকুজ্জামান টুলু। ১৯৯৬ সালে ব্যান্ডে যোগ দেন গায়ক হাসান। তারপর ৯০ দশকের শেষের দিকে পঞ্চম, হাসান ও আশিকুজ্জামান টুলুর আর্ক ব্যাপক জনপ্রিয়তা অর্জন করে। বাংলাদেশের রক সঙ্গীতকে জনপ্রিয় করে তুলতে আর্ক বিশেষ ভূমিকা রাখে এল আর বি, মাইলস, নগর বাউল ব্যান্ডের সাথে। ২০০০ সালে হাসান ব্যান্ড ছেড়ে দিয়ে নতুন ব্যান্ড স্বাধীনতা গঠন করেন ।২০০৪ সালে তিনি জন্মভূমি নামের আরেকটি ব্যান্ড গঠন করেন। ২০১০ সালের শেষের দিকে হাসান ঘোষণা দেন যে তিনি আবার আর্কে ফিরে আসছেন। কানাডা প্রবাসী আশিকুজ্জামান টুলুর সাথে একসঙ্গে কাজ করবেন। হাসান বলেনঃ ‘আমার আর টুলু ভাইয়ের মধ্যে কখনোই কোনো ব্যক্তিকেন্দ্রিক ভুল বোঝাবুঝি ছিল না। যে কারণে আমরা দূরে সরে ছিলাম, তা নিতান্তই দলকেন্দ্রিক ভুল বোঝাবুঝির ফল।’ Tanim, Faizul, A., "The Turbulent Evolution of Bangla Rock", Cover story, Weekend Magazine, The Daily Star.April 5, 2004. http://www.bdnews24.com/bangla/details.php?id=77492&cid=15[স্থায়ীভাবে অকার্যকর সংযোগ] "আর্ক"। কালের কন্ঠ। নভেম্বর ২৮, ২০১০। সংগ্রহের তারিখ জানুয়ারি ১৬,২০১১।  এখানে তারিখের মান পরীক্ষা করুন: |সংগ্রহের-তারিখ= (সাহায্য) "আর্ক"। প্রথম আলো। নভেম্বর ২৮, ২০১০। ২০১৮-১১-১৪ তারিখে মূল থেকে আর্কাইভ করা। সংগ্রহের তারিখ জানুয়ারি ১৬,২০১১।  এখানে তারিখের মান পরীক্ষা করুন: |সংগ্রহের-তারিখ= (সাহায্য) ukbdnews.com ওয়েব্যাক মেশিনে আর্কাইভকৃত ২০১০-১২-২৭ তারিখে, ১০ বছর পর আর্ক নিয়ে হাসান-টুলু বাংলা ব্যান্ডে আর্ক [আর্কের বিস্তারিত] আর্কের ওয়েব সাইট
জনগণনা শহর

জনগণনা শহর, আদমশুমারি শহর বা জনশুমারি শহর হচ্ছে ভারত ও অন্যান্য দেশে বিভিন্ন জনশুমারি দ্বারা চিহ্নিত একধরনের শহর। দেশভেদে এর সংজ্ঞা বিভিন্ন। ভারতে জনগণনা শহর হচ্ছে এমন এক জনবসতি যা শহর হিসাবে আইনত চিহ্নিত বা শাসিত নয় কিন্তু এর জনসংখ্যা পৌর বৈশিষ্ট্য অর্জন করেছে। এর বৈশিষ্ট্য নিম্নরূপ: জনসংখ্যা ৫,০০০ জনের বেশি অন্তত ৭৫% পুরুষ কর্মক্ষম অধিবাসী কৃষি ব্যতীত অন্যান্য খাতে নিয়োজিত সর্বনিম্ন জনঘনত্ব ৪০০ জন প্রতি বর্গকিমি ২০০১ সালে ভারতে ১,৩৬২টি জনগণনা শহর চিহ্নিত করা হয়েছিল, যা ২০১১ সালে বেড়ে ২,৮৯৪টি দাঁড়িয়েছিল। প্রধানের (২০১৩) মতে, এই জনগণনা শহরগুলো বিগত দশকের পৌর বৃদ্ধির ৩০ শতাংশকে বোঝাচ্ছে। প্রধান এটাও পর্যবেক্ষণ করেছেন যে পশ্চিমবঙ্গ ও কেরল রাজ্যে জনগণনা শহরের সংখ্যার বৃদ্ধি সবচেয়ে বেশি। আয়ারল্যান্ডে একটি সেন্সাস টাউন হল: Ramachhandran, M. (১৩ ফেব্রুয়ারি ২০১২)। "Rescuing cities from chaos"। The Hindu Business Line। ১৮ মার্চ ২০১২ তারিখে মূল থেকে আর্কাইভ করা। সংগ্রহের তারিখ ৮ মার্চ ২০১২। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Some terms and definitions" (পিডিএফ)। Census of India। ২১ এপ্রিল ২০১৫ তারিখে মূল (পিডিএফ) থেকে আর্কাইভ করা। সংগ্রহের তারিখ ৮ মার্চ ২০১২। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Jenkins, Cordelia; Anuja (২ অক্টো ২০১২)। "New 'census' towns showcase new India"। Mint। অক্টো ৪, ২০১২ তারিখে মূল থেকে আর্কাইভ করা। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Census of India 2011 – Provisional Population Totals - Urban Agglomerations and Cities" (পিডিএফ)। Census of India। ৩ এপ্রিল ২০১৬ তারিখে মূল (পিডিএফ) থেকে আর্কাইভ করা। সংগ্রহের তারিখ ২৮ সেপ্টেম্বর ২০১৬। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Pradhan, Kanhu Charan (২০১৫-০৬-০৫)। "Unacknowledged Urbanisation"। Economic and Political Weekly। 48 (36)। ২ অক্টোবর ২০১৬ তারিখে মূল থেকে আর্কাইভ করা। সংগ্রহের তারিখ ২৯ সেপ্টেম্বর ২০১৬। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
২০০৮ গ্রীষ্মকালীন অলিম্পিকে সাঁতার – পুরুষদের ১৫০০ মিটার ফ্রিস্টাইল

২০০৮ অলিম্পিক গেমসে পুরুষদের ১৫০০মিটার ফ্রিস্টাইল বিভাগের প্রতিযোগিতা আগস্টের ১৫ ও ১৭ তারিখের মধ্যে বেইজিং ন্যাশনাল অ্যাকুয়াটিক সেন্টারে অনুষ্ঠিত হয়। সাঁতারের এই বিভাগ একটি ফ্রিস্টাইল সাঁতার প্রতিযোগিতা, মানে এখানে সাঁতারকাটার পদ্ধতির ( যেমন ব্যাকস্ট্রোক, ব্রেস্টস্ট্রোক ও বাটারফ্লাই বিভাগ)কোনো বাধ্যবাধকতা থাকে না। প্রায় সব সাঁতারুই ফ্রন্ট ক্রল বা তার কোনো বিকল্প পদ্ধতির প্রয়োগ করে থাকে। যেহেতু, অলিম্পিকে সাঁতারের পুলের দৈর্ঘ্য ৫০মিটার হয়, এই প্রতিযোগিতায় পুলটি ৩০বার পার করতে হয়। ফাইনাল ছাড়া সর্বমোট পাঁচটি হিট অনুষ্ঠিত হয় এবং প্রায় প্রতিটিতেই সর্বোচ্চ সংখ্যক সাঁতারু (আটজন) অংশগ্রহণ করেন। একক হিটের ফলের ওপর একজন সাঁতারুর অগ্রবর্তী হওয়া নির্ভর করে না। সামগ্রিক ভাবে সেরা সময় করা প্রথম ৮জনকে নিয়ে ফাইনাল হিট হয়। সেখানে অবশেষে এই আটজন প্রতিযোগী পদকের উদ্দেশ্যে প্রতিদ্বন্দ্ব্ব্বিতা করে। ২০০৮ গেমসে যোগ্যতা অর্জনের মাপকাঠি ছিল ১৫:১৩.১৬সেকেন্ড(A মান) এবং ১৫:৪৫.১২সেকেন্ড (B মান)। যে সকল NOC-এর দুই বা ততোধিক সাঁতারু A মানের তারা যে কোনো দুজন A মানের প্রতিযোগীকে পাঠাতে পারে; অন্যথায়, তারা একজন B মানের সাঁতারুকে পাঠাতে পারে। ২০০৮ গ্রীষ্মকালীন অলিম্পিকে সাঁতারের বিভাগগুলির মধ্যে পুরুষদের ১৫০০মিটার সাঁতারের বিভাগটি একটি বিশেষত্ব ছিল। সেটি হল এর সমতুল মেয়েদের ১৫০০মিটার ফ্রিস্টাইলের কোনো বিভাগ ছিল না। বরং মেয়েদের দীর্ঘ্যতম ফ্রিস্টাইল বিভাগটি ছিল ৮০০মিটার; যার আবার সমতুল ছেলেদের কোনো বিভাগ ছিল না। বাকি সব সাঁতারের বিভাগগুলির কিন্তু, ছেলেদের ও মেয়েদের সমতুল দৈর্ঘ্যের প্রতিযোগিতা ছিল। এই প্রতিযোগিতার আগে বিশ্ব ও অলিম্পিক রেকর্ড নিচে দেওয়া হল। এই অলিম্পিকে যে সব রেকর্ড গড়া হয় সেগুলি নিচে দেওয়া হল। OR=অলিম্পিক রেকর্ড (Olympic Record); AM=আমেরিকান রেকর্ড (Americas Record); ER=ইউরোপীয় রেকর্ড (European Record); AS=এশীয় রেকর্ড (Asian Record) AF=আফ্রিকান রেকর্ড (African Record) "Hackett shatters world record"। BBC News। ২০০১-০৭-২৯। সংগ্রহের তারিখ ২০০৮-০৮-০৬।
মেঘদল

মেঘদল বাংলাদেশের একটি ব্যান্ড। এ পর্যন্ত তাদের ২টি স্টুডিও অ্যালবাম বের হয়েছে। তৃতীয় অ্যালবাম "অ্যালুমিনিয়ামের ডানা"র কাজ চলছে। ফরাসি কবি বোঁদলেয়ারের কবিতা থেকে নামটি নেয়া হয়েছে। (আমি ভালোবাসি আশ্চর্য মেঘদল/ কবিতা-অচেনা মানুষ; শার্ল বোঁদলেয়ার)। ব্যান্ডটি পিঙ্ক ফ্লয়েড, মহীনের ঘোড়াগুলি থেকে অনুপ্রাণিত। সময়টা ২০০০ সাল। তিন বন্ধু শিবু, সুমন ও উজ্জ্বল একসঙ্গে গান করতেন ঢাকা বিশ্ববিদ্যালয়ে এবং চারুকলার বিভিন্ন কনসার্টে । ২০০২ সালের দিকে মেঘদলের মেজবাউর রহমান সুমন, শিবু কুমার শীল, জাহান ও রম্য, চিন্ময়, টুটুল একসঙ্গে অ্যানিমেশনের কাজ করতেন আজিজ সুপার মার্কেটের ৪০, গ্র্যাফিকাল ইকোতে।তাদের ভাষায়, ‘আমাদের সেই ‘পারলৌকিক কামরা’র নাম আমরা দিয়েছিলাম ‘এথেন্স’। সেখানেই আমরা রেওয়াজ করতাম গিটার, খোল এবং হারমোনিয়াম নিয়ে।’ ২০০৫-এ উজ্জ্বলের অনুরোধে ব্যান্ডের সাথে যুক্ত হন এম জি কিবরিয়া। ‘ওম’ কম্পোজিশনটি দিয়ে মূলত শুরু হয় মেঘদলের যাত্রা। ‘ওম’ গানটার প্রাথমিক ধারণা তিন বন্ধুর, সেটার সাথে উজ্জ্বল যুক্ত করেন লিরিক। তারপর তিনজন বন্ধু মিলেই কাজটা দাঁড় করান। শিবু কুমার শীল : কথা, সুর, কণ্ঠ মেজবাউর রহমান সুমন : কথা, সুর, কণ্ঠ রাশিদ শরীফ শোয়েব : কণ্ঠ, সুর, গিটার আমজাদ হোসেন : ড্রামস এম জি কিবরিয়া : বেইস তানভির দাউদ রনি : কিবোর্ড সৌরভ সরকার : বাঁশি, ক্ল্যারিনেট, স্যাক্সোফোন মাসুদ হাসান উজ্জ্বল: কথা, সুর, কণ্ঠ (দ্রোহের মন্ত্রে ভালবাসা) জয়: ড্রামস (দ্রোহের মন্ত্রে ভালবাসা) আসাদ (নগরবাউল): কিবোর্ডিস্ট (দ্রোহের মন্ত্রে ভালবাসা) মেঘদল (স্বনামে) (উপশিরোনাম : দ্রোহের মন্ত্রে ভালোবাসা) (২০০৪) শহরবন্দী (২০০৯) নিওন আলোয় স্বাগতম ( মিশ্র অ্যালবাম, সহশিল্পী ) (২০০৭) অ্যালুমিনিয়ামের ডানা (প্রকাশিতব্য) http://www.last.fm/music/Meghdol "সংরক্ষণাগারভুক্ত অনুলিপি"। ২৪ ডিসেম্বর ২০১৭ তারিখে মূল থেকে আর্কাইভ করা। সংগ্রহের তারিখ ১৭ এপ্রিল ২০১৬।  http://m.ntvbd.com/arts-and-literature/50352[স্থায়ীভাবে অকার্যকর সংযোগ]
চাইম (ব্যান্ড)

চাইম বাংলাদেশের একটি ব্যান্ড। ব্যান্ডটি ঈগলস, এলটন জন-এর সংগীত দ্বারা প্রভাবিত। এছাড়াও ফেরদৌস ওয়াহিদ,ভূপেন হাজারিকা,শচীন দেববর্মণ,রেঁনেসা ব্যান্ডের সংগীত তাদের পছন্দ। ব্যান্ডটির পূর্ব নাম ছিল ফ্রিজিং পয়েন্ট।ব্যান্ডের ভোকাল খালিদ চান এদেশে একটি পূর্ণাঙ্গ ব্যান্ড মিউজিক ইনিস্টিটিউট গড়ে তুলতে। (ভোকাল) বাহাদুর (লিড গিটার ) বিপ্লব(ড্রামস) রিয়াজ(কি-বোর্ড) নাদিম(বেজ গিটার) আশিক মোস্তফা(রিদম গিটার) চাইম (১৯৮৫) চাচির দুঃখ (১৯৮৭) নারী (১৯৯৬) জন্ম (২০০২) কীর্তনখোলা (২০০৫) http://174.120.99.127/~thedaily/index.php?view=details&pub_no=229&menu_id=21&news_type_id=1&type=all[স্থায়ীভাবে অকার্যকর সংযোগ] "সংরক্ষণাগারভুক্ত অনুলিপি"। ১২ নভেম্বর ২০১১ তারিখে মূল থেকে আর্কাইভ করা। সংগ্রহের তারিখ ২১ জানুয়ারি ২০১১।  "সংরক্ষণাগারভুক্ত অনুলিপি"। ৫ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ২১ জানুয়ারি ২০১১।
লালন ব্যান্ড

লালন বাংলাদেশের একটি ব্যান্ড যা ২০০১ সালে প্রতিষ্ঠিত হয়।সোলস ব্যান্ডকে তাদের আদর্শ হিসেবে মনে করেন তারা। ব্যান্ডের ভোকাল সুমি তালিম নিয়েছেন শাস্ত্রীয় সঙ্গীত আলী আহমেদ আর নাসির হায়দারের কাছে। অসীম দেবনাথ তাকে লালন সাঁই সম্পর্কে জানতে উৎসাহী করে তোলেন। সুমি বলেন, “অসীম স্যারের কাছে সাঁইজির গানের বেশি সংগ্রহ ছিল না বলে আমি গিয়েছি সুফী মন্ডলের কাছে। তার কাছে তালিম নিয়েছি লালন গীতি।” বি-প্রতীপ(২০০৭) ক্ষ্যাপা (২০০৯) নিগার সুলতানা সুমি (ভোকাল) (২০০১–বর্তমান) তাহজিব-উর-রশীদ (বেইজ গিটার) (২০১৯–বর্তমান) মোহন্ত সরকার (লিড গিটার) (২০২১–বর্তমান) আরাফাত বসুনিয়া (কীবোর্ড) (২০২১–বর্তমান) "সংরক্ষণাগারভুক্ত অনুলিপি"। ৫ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ২১ জানুয়ারি ২০১১।  "সংরক্ষণাগারভুক্ত অনুলিপি"। ৫ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ২১ জানুয়ারি ২০১১।  "সংরক্ষণাগারভুক্ত অনুলিপি"। ১২ নভেম্বর ২০১১ তারিখে মূল থেকে আর্কাইভ করা। সংগ্রহের তারিখ ২১ জানুয়ারি ২০১১।  "সংরক্ষণাগারভুক্ত অনুলিপি"। ১৩ ডিসেম্বর ২০১০ তারিখে মূল থেকে আর্কাইভ করা। সংগ্রহের তারিখ ২১ জানুয়ারি ২০১১।  গুরু গানের ভিডিও http://www.dailykalerkantho.com/?view=details&archiev=yes&arch_date=14-04-2010&feature=yes&type=gold&data=News&pub_no=129&cat_id=3&menu_id=78&news_type_id=1&index=4 http://www.bd-pratidin.com/?view=details&type=single&pub_no=117&cat_id=3&menu_id=12&news_type_id=1&index=5